Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 664/13/8807	Michalovce, 22.12.2014
EEČ : 2-66-519-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 5.11.2013, spisová značka Pv 664/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v období od 28.09.2012 do 27.03.2013 v obci XXXXX, v rodinnom dome č. XXXXX, neoprávnene odoberal elektrickú energiu tým spôsobom, že v hlavnej poistnej skrini rodinného domu napojil kábel, ktorý viedol cez pôjd rodinného domu do elektrickej inštalácie tohto domu, čím dochádzalo k odberu elektrickej energie mimo merania, kde takýmto konaním spôsobil pre XXXXX, so sídlom v XXXXX podľa odborného vyjadrenia znalca z odboru elektrotechniky XXXXX, škodu vo výške najmenej 26.63 €. 

Uznesením prokurátora Okresnej prokuratúry Michalovce zo dňa 5.11.2013, spisová značka Pv 664/13/8807, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátora okresnej prokuratúry Michalovce sp. zn. Pv 664/13/8807 - 4 zo dňa 05.11.2013  bolo podmienečne zastavené trestné stíhanie obvineného pre prečin krádeže podľa § 212 ods. 2 písm. e) Tr. zákona.

Trestnej činnosti sa dopustil na tom skutkovom základe, že v období od 28.09.2012 do 27.03.2013 v obci XXXXX, v rodinnom dome č. XXXXX, neoprávnene odoberal elektrickú energiu tým spôsobom, že v hlavnej poistnej skrini rodinného domu napojil kábel, ktorý viedol cez pôjd rodinného domu do elektrickej inštalácie tohto domu, čím dochádzalo k odberu elektrickej energie mimo merania, kde takýmto konaním spôsobil pre XXXXX podľa odborného vyjadrenia znalca z odboru elektrotechniky XXXXX, škodu vo výške najmenej 26.63 €. 

Prokurátor okresnej prokuratúry v uznesení o podmienečnom zatavení určil skúšobnú dobu v trvaní 12 mesiacov.

Uznesenie o podmienečnom zastavení trestného stíhania zo dňa 05.11.2013 nadobudlo právoplatnosť dňa 12.11.2013. Určená skúšobná doba uplynula teda dňa 12.11.2014.

Po uplynutí skúšobnej doby si prokurátor vyžiadal charakteristiky z miesta bydliska, Obvodného oddelenia PZ Michalovce, Obvodného úradu Michalovce, odbor všeobecnej vnútornej správy ako i nový odpis registra trestov. 
Z predložených charakteristík bolo zistené, že obvinený je z miesta trvalého bydliska hodnotený všeobecne, nebol prerokúvaní pred komisiou verejného poriadku, v sledovanom období sa nedopustil žiadneho priestupku. 
	Taktiež v sledovanom období nemá obvinený novší záznam v odpise registra trestov. 
	
	Vzhľadom na uvedené okolnosti bolo teda potrebné rozhodnúť tak, ako je to uvedené vo výrokovej časti tohto rozhodnutia, pretože obv. XXXXX sa počas skúšobnej doby osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Jozef
prokurátor